เลื่อนออกสลากวันครู 16 ม.ค.เป็น 17 ม.ค.
เลื่อนออกสลาก 16 ธ.ค. เป็น 17 ธ.ค.58 และเลื่อนออกสลากวันครู 16 ม.ค. เป็น 17 ม.ค.เป็นการถาวร
10 ส.ค. 2558

เลื่อนออกสลาก 16 ธ.ค. เป็น 17 ธ.ค.58 และเลื่อนออกสลากวันครู 16 ม.ค. เป็น 17 ม.ค.เป็นการถาวร
พล.ต.ฉลองรัฐ นาคอาทิตย์ ผู้อำนวยการสำนักงานสลากกินแบ่งรัฐบาล เปิดเผยว่า คณะกรรมการสลากมีมติเปลี่ยนแปลงเวลาการออกสลาก งวดวันที่ 16 ส.ค. 2558 ใหม่ เป็นเวลา 11.30 - 13.00 น. เนื่องจากช่วงเวลาดังกล่าวตรงกับการจัดกิจกรรม Bike for Mom  พร้อมกันนี้ ได้มีมติ เปลี่ยนแปลงวันออกสลาก งวดวันที่ 16 ธ.ค. 2558 เป็นออกรางวัลวันที่ 17 ธ.ค. 2558 ในเวลา 14.30-16.00 น. เนื่องจากติดงานพระราชทานเพลิงพระศพ สมเด็จพระญาณสังวร สมเด็จพระสังฆราช สกลมหาสังฆปรินายก 
"สำหรับปีหน้าเป็นต้นไปจะเลื่อนวันออกสลากใน งวดวันที่ 16 ม.ค. ของทุกๆ ปี เป็นวันที่ 17 ม.ค. ของทุกๆ ปี เนื่องจาก ตรงกับวันครูแห่งชาติ ส่วนการออกรางวัลในงวดอื่น ยังคงเป็น วันที่ 1 และ 16 ของทุกๆ เดือน"ผอ.สำนักสลากฯ กล่าว  
ส่วนกรณีที่มีเครือข่ายต่อต้านการพนันต้องการให้สำนักงานสลากฯ มีคำเตือนการเล่นการพนันในรูปแบบการเตือนของบุหรี่นั้น สำนักงานสลากฯ จะรับไว้พิจารณา เพราะมองว่าเป็นทางที่ดีที่จะจัดการกับปัญหาการพนันในประเทศไทยได้